默劇係一種以身體表演嘅藝術，演出者基本唔用文字同語言，只用自己身體嘅形體動作，表現出唔同嘅情緒、情節同故事。喺好多現代默劇表演之中，演出者甚至唔用任何道具，只以動作畀觀眾感受幻想中嘅無形道具。有啲默劇表演者為咗令觀眾注意力集中喺佢嘅身體而唔係面部表情，會戴上素白色嘅面具演出。